1. Fosforo organiniais junginiais užterštų atliekų valymo būdas, apimantis cheminį fosforo organinių medžiagų skaidymą, b e s i s k i r i a n t i s tuo, kad organinių fosforo junginių valymą atlieka dezaktyvavimo kolonoje šarminės hidrolizės ir peroksido hidrolizės įtakoje micelinėje sistemoje, taikant tokią proceso technologinę seką:

- fosforo organiniais junginiais užterštas nuotekas vamzdynu (1) paduoda į dezaktyvavimo kolonos šarminę kamerą (2), palaikant 18-25 ℃ aplinkos temperatūrą;

- nuolat maišant mentiniu maišytuvu (18), per liuką (3) paduoda šarmą ir maišo nuo 15 iki 60 min.;

- užbaigus maišymą, reakcijos mišinį perkelia į poveikio kamerą (4) ir laiko 15-60 min., matuoja reakcijos mišinio pH ir, jei reikia, jį reguliuoja, skiedžiant tirpalą vandeniu arba padidinant šarmų kiekį taip, kad pH rodiklis būtų ribose 10,5-12,5;

- pabaigus poveikį kameroje (4), reakcijos mišinį perkelia į peroksido kamerą (6) ir, nuolat maišant, vamzdynu (7) paduoda šviežiai paruoštą vandenilio peroksido ir boro rūgšties mišinį ir tęsia maišymą 15-60 min., kol susidaro peroksoanionai, o teršalai sunaikinami ne tik dėl šarminės, bet ir peroksido hidrolizės;

- užbaigus maišymą, reakcijos mišinį perkelia į poveikio kamerą (8) ir laiko 15-60 min.

- pabaigus poveikį kameroje (8), reakcijos mišinį perkelia į micelinę kamerą (10) ir, nuolat maišant, per liuką (11) paduoda micelę formuojančią medžiagą ir tęsia maišymą 15-60 min., kol susiformuoja micelės, padidinančios vykstančios reakcijos efektyvumą;

- užbaigus maišymo procesą, mišinį 15-60 minučių laiko poveikio kameroje (12) ir atlieka reakcijos mišinio teršalų kiekio analizę;

- gavus tinkamus visos reakcijos mišinio analizės rezultatus teršalų kiekio saugių verčių lygiu, mišinį perkelia į neutralizavimo kamerą (14) ir, nuolat maišant, per liuką (15) įpila reikiamą rūgštinių savybių neutralizuojančios medžiagos kiekį, efektyvų neutralizuoti šarminę tirpalo reakciją iki pH 6,5-7,5;

- visiškai neutralizavus, išvalytą tirpalą išpila per vamzdyną (17).